Διερεύνηση της επίδρασης της αντίληψης των πεζών στη μορφή πρόσφατου μοντέλου υπολογισμού του παρεχόμενου επιπέδου εξυπηρέτησης των πεζών σε αστική περιοχή στην Ελλάδα
Creators: name: Σδουκόπουλος, Αλέξανδρος Αποστόλου
Publisher: name: Aristotle University of Thessaloniki
Year: 2012
Subjects: Πεζοί
Επίπεδο εξυπηρέτησης
Pedestrians
Level of service

description: Η αναθεώρηση της προσέγγισης που ακολουθούνταν από τους συγκοινωνιολόγους μηχανικούς στον σχεδιασμό των μεταφορών, μετατοπίζοντας το εστιακό τους επίπεδο από το Ι.Χ. επιβατικό αυτοκίνητο στα βιώσιμα συστήματα μεταφοράς, δύναται να περιορίσει σημαντικά τα συνεχώς εντονότερα προβλήματα κυκλοφοριακής συμφόρησης και υποβάθμισης του περιβάλλοντος που παρατηρούνται τα τελευταία χρόνια σε πολυάριθμα αστικά κέντρα. Η καθιέρωση των πεζή μετακινήσεων – του κατεξοχήν δηλαδή βιώσιμου τρόπου μεταφοράς – στις προτιμήσεις και τις συνήθειες των πολιτών, προϋποθέτει αν μη τι άλλο την παροχή ασφαλών και άνετων υποδομών, με αυστηρές προδιαγραφές και υψηλά λειτουργικά χαρακτηριστικά. Αυτό όμως απαιτεί τον εκ των προτέρων προσδιορισμό των παραμέτρων που επηρεάζουν την πεζή μετακίνηση και συμβάλλουν στη διαμόρφωση ενός υψηλού επίπεδου εξυπηρέτησης των πεζών. Η ανασκόπηση των σημαντικότερων μεθοδολογιών υπολογισμού του επιπέδου εξυπηρέτησης πεζών που έχουν αναπτυχθεί σε διεθνές επίπεδο και παρουσιάζεται στο πρώτο τμήμα της παρούσας μεταπτυχιακής εργασίας, ανέδειξε την ανάγκη διαμόρφωσης μιας μεθοδολογίας που να λάβει υπόψη κατά την ανάπτυξή της τις ιδιαίτερες συνθήκες που επικρατούν στις ελληνικές πόλεις. Το κενό αυτό φιλοδοξεί να καλύψει το πρόσφατο μοντέλο υπολογισμού του επιπέδου εξυπηρέτησης των πεζών που αναπτύχθηκε στα πλαίσια της διδακτορικής διατριβής της κ. Χριστοπούλου Π.. Η εν λόγω μεθοδολογία εφαρμόστηκε σε τέσσερα (4) επιλεγμένα τμήματα πεζοδρομίων στο Πολεοδομικό Συγκρότημα Θεσσαλονίκης και τα αποτελέσματα που προέκυψαν, ενίσχυσαν την εγκυρότητα και ακρίβεια του μοντέλου το οποίο αποδείχθηκε πως αποτιμά με ιδιαίτερη ακρίβεια τις συνθήκες κίνησης των πεζών στον Ελληνικό χώρο. Παρόλα αυτά και προκειμένου να διερευνηθεί εάν πράγματι τα αποτελέσματα που προέκυψαν συμβαδίζουν με το επίπεδο εξυπηρέτησης που γίνεται αντιληπτό από τους διερχόμενους πεζούς, κρίθηκε απαραίτητη η διεξαγωγή μιας σχετικής και εκτεταμένης έρευνας ερωτηματολογίου. Η έρευνα αυτή έθεσε ως επιπρόσθετο στόχο τον εμπλουτισμό του υπάρχοντος δείγματος απόψεων και αντιλήψεων των ελλήνων πεζών, βάσει του οποίου είχε πραγματοποιηθεί η βαθμονόμηση της μεθοδολογίας. Τα αποτελέσματα της έρευνας, παρότι οδήγησαν σε μια ελαφρώς διαφοροποιημένη εκδοχή – βαθμονόμηση της μεθοδολογίας, επικύρωσαν περαιτέρω τη σημαντικότητα των παραμέτρων που λήφθηκαν υπόψη κατά την ανάπτυξή της και ενίσχυσαν την πεποίθηση περί θεωρητικής και μεθοδολογικής της πληρότητας.
description: Reconsidering the approach that has been traditionally followed in transport planning, transport engineers altered their point of focus from cars to sustainable transport systems, contributing in that way to the significant mitigation of the increasing problems of traffic congestion and environmental pollution that have been documented, over the last few years, in several urban centers. In order to establish walking, the most sustainable transport mode, as the preferred transport choice to be made by citizens, the existence of safe and comfortable walking infrastructure must be ensured meeting all design requirements and presenting high operational characteristics. To this end, the parameters that directly influence pedestrian movements and contribute towards the provision of a high level of service must be investigated and defined. A thorough review of the most significant methodologies that have been developed worldwide for assessing the pedestrian level of service, which are presented in the first section of this thesis, highlighted the need for the development of a new methodology which will take into consideration the specific conditions regarding pedestrian movements that currently exist on Greek cities. The aforementioned research gap was addressed by a recent methodology for assessing the pedestrian level of service in Greece which has been developed by Ms. Christopoulou P. in the context of her doctoral thesis. This methodology was adopted and applied in four (4) selected sidewalks within the city of Thessaloniki. The outcomes of this pilot application further validated and ensured the accuracy of the model, which was found to adequately assess Greek pedestrians’ movements. However, and with the aim to investigate whether the aforementioned results comply with the perceived, by passing pedestrians, level of service, it was decided to conduct an extensive questionnaire survey, setting as an additional target the update and enrichment of the existing sample of the opinions of Greek pedestrians that have been documented, based on which the calibration of the methodology has been performed. The results of the questionnaire survey, although they led to a slightly different version / calibration of the methodology, ensured the significance of the parameters that have been taken into consideration for its development and strengthened its theoretical and methodological completeness.